Klaus Nomi

Klaus Nomi (født Klaus Sperber 24. januar 1944 i Immenstadt, Tyskland, død 6. august 1983 i New York) var en tysk kontratenor og en eksperimentell musiker.

Han vekket stor oppsikt på grunn av sin unike stemme i kombinasjon med et sceneshow av en annen verden. En imponerende prestasjon med tanke på at han befant seg midt i det svært så aktive avant-garde miljøet i New York på begynnelsen av 80-tallet.

Klaus Nomi ble introdusert for de store massene etter en opptreden som bakgrunnssanger for David Bowie på det amerikanske tv-programmet Saturday Night Live. Til tross for at han hadde sin base i New York var det i Europa han høstet mest berømmelse, men idet karrièren var i ferd med å skyte fart ble han alvorlig syk og døde av komplikasjoner som følge av aids den 6. august 1983.

Referanser

Eksterne lenker 
 
 
 
  Klaus Nomi, findagrave.com. Besøkt 28. august 2013
  Cold song fra Purcells King Arthur, desember 1982, youtube.com

Tyske operasangere